Okresná prokuratúra Bardejov 
Kellerova 7, 085 43 Bardejov

Sp. zn. : Pv 613/12/7701	Bardejov, 16.11.2012
EEČ : 2-54-64-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 10.07.2012 ako splnomocnenec oprávnený disponovať s účtom č. XXXXX vedeným v XXXXX na majiteľa XXXXX, XXXXX, okr. XXXXX, bez súhlasu majiteľky previedol cestou služby internej banking z tohto účtu finančnú hotovosť vo výške 1 447,22 eur                na svoj účet č. XXXXX vedený v XXXXX na majiteľa XXXXX, XXXXX, okr. XXXXX, čím takto poškodenej XXXXX, nar. XXXXX, trvale bytom XXXXX, okr. XXXXX spôsobil škodu vo výške 1 447,22 eur,

lebo je trestné stíhanie neprípustné podľa § 9 ods. 1 písm. f/.
Odôvodnenie:
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 08.08.2012 bolo podľa                     § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX v XXXXX, trvale bytom XXXXX, okr. XXXXX za prečin krádeže podľa § 212 ods. 1 Tr. zákona na tom skutkovom základe, že dňa 10.07.2012 ako splnomocnenec oprávnený disponovať s účtom č. XXXXX vedeným v XXXXX na majiteľa XXXXX, XXXXX,             okr. XXXXX, bez súhlasu majiteľky previedol cestou služby internej banking z tohto účtu finančnú hotovosť vo výške 1 447,22 eur na svoj účet                   č. XXXXX vedený v XXXXX na majiteľa XXXXX, XXXXX, okr. XXXXX, čím takto poškodenej XXXXX, nar. XXXXX, trvale bytom XXXXX, okr. XXXXX spôsobil škodu vo výške 1 447,22 eur.

Po vykonaní vyšetrovacích úkonov, a to výsluchov obvineného XXXXX a svedkyne - poškodenej XXXXX a zabezpečením listinných dôkazov, bol Okresnej prokuratúre XXXXX podľa § 209 ods. 1 Tr. poriadku predložený vyšetrovací spis Obvodného oddelenia PZ                           v XXXXX sp.zn. XXXXX spolu s návrhom na zastavenie trestného stíhania podľa § 215 ods. 1 písm. d/ Tr. poriadku s poukázaním             na § 9 písm. f/ Tr. poriadku.        

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia                        § 215 ods. 1 písm. d/ Tr. poriadku, s poukázaním na § 9 písm. f/ Tr. poriadku, pretože svedkyňa - poškodená XXXXX dňa 05.10.2012 priamo                     na Obvodnom oddelení PZ v XXXXX urobila dodatok k svojej výpovedi zo dňa 23.08.2012 a do zápisnice o výsluchu svedka - poškodeného uviedla, že využíva svoje právo uvedené v ustanovení § 211 ods. 1 Tr. poriadku a súhlas na trestné stíhanie svojho brata XXXXX, ktorý dala vo svojej výpovedi dňa 23.08.2012 berie späť a nežiada, aby sa v danej veci ďalej konalo, pretože odcudzené finančné prostriedky jej boli v plnej výške vrátené. 

V zmysle ustanovenia § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

V zmysle ustanovenia § 9 ods. 1 písm. f/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.  

	V zmysle ustanovenia § 211 ods. 1 Tr. poriadku trestné stíhanie pre trestný čin krádeže podľa § 212 Trestného zákona proti tomu, kto je                          vo vzťahu k poškodenému osobou, voči ktorej by mal poškodený ako svedok právo odoprieť výpoveď, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
 
	V zmysle ustanovenia § 212 ods. 1 Tr. poriadku poškodený oznámi prejav vôle podľa § 211 ods. 1 prokurátorovi alebo policajtovi písomne alebo ústne do zápisnice.

V zmysle ustanovenia § 212 ods. 2 Tr. poriadku súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu.

	V zmysle ustanovenia § 130 ods. 1 Tr. poriadku právo odoprieť výpoveď ako svedok má príbuzný obvineného v priamom rade, jeho súrodenec, osvojiteľ, osvojenec, manžel a druh. Ak je obvinených viac a svedok je v uvedenom pomere len k niektorému z nich, má právo odoprieť výpoveď ohľadne iných obvinených len vtedy, keď nemožno oddeliť výpoveď, ktorá sa ich týka, od výpovede týkajúcej sa obvineného, s ktorým je svedok v tomto pomere.

	Vzhľadom na vyššie uvedené a na skutočnosť, že súhlas poškodenej XXXXX na trestné stíhanie obvineného XXXXX bol vzatý späť, bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je podľa § 215 ods. 6 Tr. poriadku prípustná sťažnosť, ktorú možno podať do troch dní odo dňa jeho oznámenia na Krajskú prokuratúru Prešov prostredníctvom tunajšej okresnej prokuratúry. 
Sťažnosť má odkladný účinok.

JUDr. Alena Džmurová
prokurátorka